PROJECTE XARXES D'INVESTIGACIÓ EN DOCÈNCIA UNIVERSITÀRIA CONVOCATÒRIA 2015-2016 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3467)
  + [Valencià](/va/acuerdo/3467)






Selector de idioma

Leer

* [Español](/es/acuerdo/3467)
* [Valencià](/va/acuerdo/3467)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROJECTE XARXES D'INVESTIGACIÓ EN DOCÈNCIA UNIVERSITÀRIA CONVOCATÒRIA 2015-2016[Butlletí Oficial Universitat d'Alacant](/ca/Publicacion)
========================================================================================================================================

Secretaria General

Butlletí Oficial Universitat d'Alacant





PROJECTE XARXES D'INVESTIGACIÓ EN DOCÈNCIA UNIVERSITÀRIA CONVOCATÒRIA 2015-2016

Data d'aprovació
:   19/11/2015

Data de publicació
:   19/11/2015

Òrgan competent
:   Vicerectora d'Estudis, Formació i Qualitat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3467.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3467)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3467)
  + [Compartir acuerdo en 

    X](https://twitter.com/intent/tweet?via=UA_Universidad&text=PROJECTE XARXES D'INVESTIGACIÓ EN DOCÈNCIA UNIVERSITÀRIA CONVOCATÒRIA 2015-2016&url=https://www.boua.ua.es/va/acuerdo/3467)

**Títol:** PROJECTE XARXES D'INVESTIGACIÓ EN DOCÈNCIA UNIVERSITÀRIA CONVOCATÒRIA 2015-2016

**Secció:** CONVOCATÒRIES I CONCURSOS

**Òrgan:** Vicerectora d'Estudis, Formació i Qualitat

**Data d'aprovació:** dijous, 19 de novembre de 2015

PROJECTE XARXES D’INVESTIGACIÓ EN DOCÈNCIA UNIVERSITÀRIA CONVOCATÒRIA 2015-2016

OBJECTIU

El Projecte Xarxes té la finalitat d’incrementar la qualitat en l’educació superior i fomentar activitats de recerca en docència universitària i desenvolupament tecnològic. L’enfortiment de les activitats d’investigació i innovació en l’àmbit universitari asseguren i milloren la qualitat del procés d’ensenyament/aprenentatge i enforteixen pràctiques inclusives i innovadores.

L’objectiu d’aquesta convocatòria és impulsar recerques relacionades amb nous formats d’aprenentatge per a respondre a les necessitats formatives actuals, promoure la renovació curricular i metodològica i possibilitar un espai per a generar bones pràctiques que contribuïsquen a millorar l’eficàcia dels resultats obtinguts en les activitats d’investigació en docència universitària i desenvolupament tecnològic.

Per a aconseguir aquesta meta caldrà donar suport a propostes que donen accessibilitat a l’intercanvi d’experiències en què estiguen implicades totes les parts. Donar suport a projectes que reflexionen i revisen els resultats i la creació de nous projectes és determinant per al futur de la universitat i per a aconseguir una educació universitària d’excel·lència.

LÍNIES PRIORITÀRIES

Els projectes podran estar centrats en alguna de les línies següents:

Anàlisi de la situació i accions de millora derivades del seguiment i la renovació de l’acreditació de les titulacions.

Disseny, desenvolupament i innovació del currículum que recullen els paràmetres d’accessibilitat i garantisquen la igualtat de oportunitats.

Desenvolupament, elaboració i revisió de metodologies docents implementades que integren teoria i acció i fomenten un aprenentatge més reflexiu.

Estratègies i metodologies en la implementació de l’avaluació formativa que prenen com a evidència els resultats acadèmics o, si escau, els indicadors de qualitat.

Elaboració i experimentació, amb l’ús de les TIC, dels materials curriculars, incloent-hi els grans grups (MOOC) i l’ensenyament personalitzat.

Implementació de la perspectiva de gènere en la docència universitària.

Estratègies i disseny d’accions de suport i orientació a l’estudiant per a aconseguir un millor nivell de formació i èxit en els resultats d’aprenentatge.

MODALITATS DE PARTICIPACIÓ

D’acord amb les anteriors línies prioritàries, s’estableixen les modalitats de participació següents i les corresponents temàtiques:

MODALITAT I. Xarxes d’investigació en docència universitària de titulació-EEES

L’objectiu primordial és el foment del seguiment, la coordinació i el treball en equip del professorat per al desenvolupament d’un curs complet o d’una àrea de coneixement de titulacions oficials.

Xarxes d’elaboració d’accions que promoguen pràctiques encaminades al desenvolupament de competències de l’estudiant: emprendre i aprendre.

Xarxes de desenvolupament de metodologies que potencien l’aprenentatge autònom de l’estudiant, la interactivitat entre el professorat i els estudiants, l’estímul del treball en equip.

Xarxes de seguiment i gestió en l’aplicació de les guies docents: captació de bones pràctiques i bancs d’experiències.

Xarxes d’elaboració de sistemes i instruments d’avaluació en la implementació del pla d’estudis per a la millora de resultats: orientació, reforços d’aprenentatge i suport a nivells d’alt rendiment.

Xarxes de coordinació i seguiment en la implementació eficaç de les titulacions (treball de fi de grau, pràctiques curriculars, etc.).

MODALITAT II. Xarxes d’investigació en docència universitària de lliure conformació EEES

Xarxes de professorat el projecte del qual no puga ser recollit en els requisits de la modalitat I, amb rellevància per a la docència i aprenentatge, i que tinguen com a referència l’Espai Europeu d’Educació Superior.

MODALITAT III. Xarxes d’investigació en docència universitària de trams de preparació d’entrada a la universitat

L’objectiu primordial és el foment de la coordinació i el treball en equip entre docents de diferents àrees o etapes educatives que promoguen accions conjuntes: de recerca en el disseny i la planificació de propostes d’ensenyament-aprenentatge, de millora de la coordinació entre ensenyaments en l’adaptació de l’estudiant de nou accés al grau i el seguiment en el procés per a una millor conceptualització, comprensió i caracterització de la titulació a la qual s’opte.

PARTICIPANTS

L’estructura bàsica de la xarxa estarà definida per un mínim de 5 membres i un màxim de 10 participants, incloent-hi el/la coordinador/a, que serà PDI de la UA.

Les xarxes estaran constituïdes per PDI de la UA i un màxim de dos/dues estudiants de la UA.

En cadascuna d’aquestes xarxes podran participar fins a dos docents externs a la UA, que podrà ser o professorat d’altres universitats o professorat dels cossos docents no universitaris o professorat d’altres trams educatius o organismes dedicats a la formació del professorat quan per la naturalesa del projecte que s’ha de desenvolupar es considere necessari.

Les xarxes podran acordar la inclusió d’una persona que pertanya al PAS, amb la conformitat prèvia d’aquesta, sempre que ho consideren necessari per les característiques del projecte i la implementació de la recerca.

Aquesta convocatòria pretén millorar l’eficiència d’activitats d’innovació i recerca, l’enfortiment i la consolidació en una cultura col·laboradora de reflexió, diàleg i emprenedoria. La participació activa i coordinada, la coresponsabilitat de tots els components de la xarxa es consideren elements clau per a contribuir a la generació de coneixement i a resultats d’èxit en el projecte.

SOL·LICITUD: LLOC I TERMINI DE PRESENTACIÓ

Les sol·licituds seran presentades a través del formulari disponible en l’enllaç següent:

<http://web.ua.es/va/ice/xarxes/2015/sol-licitud-xarxes.html>

La sol·licitud serà presentada signada per tots/es els/les participants en el Registre General de la UA o en els registres auxiliars situats en les secretaries de centre i en la Seu d’Alacant i estarà dirigida a la vicerectora d’Estudis, Formació i Qualitat.

El termini de sol·licitud per a totes les modalitats acaba el 3 de desembre del 2015.

SEGUIMENT DELS PROJECTES

El professorat que hi participa, com també estudiants, PAS i professionals externs que s’incloguen en la xarxa, adquireixen els compromisos següents:

Assistència i participació en les reunions de la xarxa.

Treballar en el disseny i el desenvolupament de la recerca.

Elaboració de la memòria final de la recerca.

Elaboració d’una memòria econòmica.

Assistència a seminaris i cursos específics programats per l’ICE que hagen sigut sol·licitats per la xarxa.

El/la coordinador/a de cada xarxa serà responsable directament de la informació i el funcionament del grup de treball. També serà responsable directament de la coordinació amb l’ICE a través de la fitxa de seguiment.

L’incompliment d’aquests compromisos podrà determinar la interrupció de l’ajuda al projecte i la certificació corresponent de la participació. L’ICE durà a terme un seguiment de tots els projectes seleccionats i es compromet a facilitar, dins de les seues possibilitats, l’assessorament pertinent.

VALORACIÓ DE LES SOL·LICITUDS

La selecció dels projectes serà duta a terme per una Comissió de Valoració integrada per la vicerectora d’Estudis, Formació i Qualitat, el director de l’ICE, la directora del Secretariat d’Estudis, el director del Secretariat de Qualitat i un/a assessor/a del Programa Xarxes. En cas necessari, serà requerida la presència d’avaluadors/es externs/es que emetran els corresponents informes de qualitat.

La valoració de les sol·licituds es farà d’acord amb els criteris següents:

Adequació dels projectes a les línies prioritàries.

Precisió i adequació dels objectius.

Consistència metodològica.

Coherència interna i viabilitat.

Contribució a la millora de progrés i resultats.

La resolució provisional d’aquesta convocatòria serà publicada el 21 de desembre del 2015 i els/les sol·licitats disposaran de 10 dies hàbils per a formular les reclamacions que consideren oportunes. El 18 de gener del 2016 serà publicada la resolució definitiva i seran comunicades les propostes aprovades.

GESTIÓ DE LES AJUDES. MARC LEGAL I PRESSUPOSTARI

La gestió dels recursos econòmics es farà de conformitat amb les normes i procediments de gestió econòmica vigents (LOU, Llei de pressupostos de la General itat Valenciana , Llei general pressupostària, Estatut de la Universitat d’Alacant, Bases d’execució del pressupost de la Universitat d’Alacant) i, en tot cas, correspondrà a l’Oficina de Control Pressupostari supervisar-ne el compliment.

La subvenció assignada a cada xarxa s’ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

La dotació màxima per a finançar aquesta convocatòria serà de 120.000 euros i es troba consignada en el capítol 2 de crèdits del pressupost de l’Institut de Ciències de l’Educació. No obstant això, aquesta quantitat podrà ser incrementada com a conseqüència de la concurrència d’alguna de les circumstàncies que preveu l’article 58.2 a) del Reglament de la llei 38/2003, de 17 de novembre, o perquè hi haja un augment del crèdit disponible abans de la concessió de les subvencions.

L’execució d’aquesta dotació està supeditada a la disponibilitat de liquiditat de la UA.

El finançament de cada xarxa es farà segons el nombre d’integrants de cada xarxa. En el cas que un/a participant estiga adscrit/da a dos o més xarxes, només un/a rebrà l’ajuda corresponent a aquest/a participant.

Les ajudes seran canalitzades a través del departament o centre de despesa al qual pertanya el/la coordinador/a de la xarxa, que es responsabilitzarà de la gestió dels recursos, amb el lliurament i l’avaluació previs de la memòria final.

L’ingrés inicial de la quantitat assignada a cada xarxa es farà en una aplicació econòmica del centre de despesa del/de la coordinador/a. En cap cas podran fer-se traspassos a una altra aplicació pressupostària.

El/la coordinador/a és responsable de remetre a l’ICE una memòria econòmica en el format i en els terminis que se li notifique oportunament.

A l’alumnat participant en un o diversos projectes de xarxes se li reconeixerà fins a un màxim de tres crèdits ECTS d’acord amb el que disposa el Reglament per al reconeixement acadèmic d’activitats universitàries culturals, esportives, de representació estudiantil, solidàries i de cooperació de la Universitat d’Alacant (BOUA de 3 de juliol de 2013) i modificació (BOUA de 23 de juliol de 2014).

La persona del PAS inclosa en una xarxa podrà rebre un pagament a personal propi de fins a 200 €, sempre d’acord amb la disponibilitat pressupostària de l’exercici econòmic corresponent.

En tot cas s’exclou el pagament de retribucions personals al professorat de la Universitat d’Alacant.

Els/les participants d’altres universitats o d’altres àmbits educatius no rebran ajuda econòmica. Rebran orientació i assessorament per part de l’ICE quan ho sol·liciten i podran participar en totes les activitats que s’organitzen com a membres de la xarxa.

En el cas de les xarxes que estiguen coordinades per una altra xarxa, serà aquesta última la que reba l’ajuda econòmica.

La inversió o la distribució de l’ajuda haurà de ser presa a través d’una decisió col·legiada pels/per les components de la xarxa.

Les ajudes obtingudes podran ser destinades a finançar material fungible, material inventariable, inscripció i assistència a congressos i conferències, material bibliogràfic, despeses derivades d’activitats de formació imprescindibles per a l’execució del projecte i d’organització d’activitats etc.

CERTIFICACIÓ

L’ICE certificarà la participació en el programa i totes les activitats que s’organitzen. Serà requisit indispensable haver lliurat la memòria final del projecte i haver tancat l’edició del programa en curs per a emetre certificat de participació.

PLA DE DIFUSIÓ DE LES RECERQUES

S’afavorirà un procés de comunicació fluid entre les xarxes que permeta un intercanvi de recerques i experiències que redundaran, sens dubte, en la millora de la qualitat de la docència. Per a fer-ho, durant el tercer trimestre del 2016 es duran a terme les XIV Jornades de Xarxes d’Investigació en Docència Universitària a fi de fomentar la difusió i la transferència de coneixement.

Els treballs acceptats podran ser publicats per l’ICE.

Inserits en la pàgina web de l’ICE.

En format digital, amb la valoració prèvia.

Repositori de la Universitat d’Alacant.

En aquests treballs, els/les investigadors/es hauran de fer referència a la condició de pertinença al Programa Xarxes d’Investigació en Docència Universitària del Vicerectorat d’Estudis, Formació i Qualitat-ICE.

Més informació:

Projecte Xarxes d’Investigació en Docència Universitària  
 Institut de Ciències de l’Educació  
 Telèfon: 63 749 07 48 (ext. 2882)  
 A/e:

[qtvyt@ue.ig](%61cwdue@dl.cj)  
   
 Alacant, 19 de novembre de 2015

M. Cecilia Gómez Lucas

Vicerectora d’Estudis, Formació i Qualitat





[Carretera Sant Vicent del Raspeig s/n  
03988 Sant Vicent del Raspeig - Alacant  
 Tel. 94 529 2961 - Fax 45 618 5759](https://www.google.es/maps/@89.610618,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12626&trk=tyah&trkInfo=tarId%0B0850991041329%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)